Държавен вестник, бр. 66, 2009 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  66
5. дава мнения по дела, изготвя доклади и 
становища по правни въпроси;
6. изпълнява и други задачи, възложени от 
административния ръководител. 
Чл. 14. (1) Съдебните помощници са длъжни 
да пазят като служебна тайна сведенията, които 
са им станали известни в кръга на службата и 
засягат интересите на гражданите, юридическите 
лица, административните органи и държавата.
(2) Във връзка със служебната си дейност 
съдебните помощници нямат право да дават 
правни съвети и мнения на страните, на проце­
суалните им представители или на трети лица.
(3) При изпълнение на служебните си за­
дължения в съда и в обществения живот съ­
дебните помощници трябва да имат поведение, 
съобразено с професионалната етика, като не 
допускат уронване престижа на съдебната власт.
(4) Съдебните помощници получават основно 
месечно възнаграждение в размер до 90 на сто 
от основното възнаграждение за най-ниската 
съдийска длъжност.
Г л а в а  п е т а
ОБЩА И СПЕЦИАЛИЗИРАНА 
АДМИНИСТРАЦИЯ 
Чл. 15. Администрацията на съдилищата е 
обща и специализирана. 
Чл. 16. (1) Общата администрация подпомага 
дейността на административния ръководител 
на съда, съдебния администратор или адми­
нистративния секретар и специализираната 
администрация съобразно Класификатора на 
длъжностите за съдебни служители.
(2) Общата администрация е организирана 
в следните административни звена: дирекции, 
отдели и сектори. Административният ръково­
дител определя вида на звената, числеността 
им и длъжностите в тях.
(3) Общата администрация се състои от 
следните административни звена:
1. „Финансова дейност и снабдяване“; 
2. „Стопанисване и управление на съдебното 
имущество, възложено на съда“;
3. „Човешки ресурси“;
4. „Информационно обслужване, статистика 
и информационни технологии“;
5. „Пресслужба и информация“.
(4) Със заповед на административния ръ­
ководител на съда функциите на отделните 
звена на общата администрация могат да се 
съвместяват, както и да се възлагат на адми­
нистративния секретар.
(5) Функциите на административните звена, 
свързани с управлението и стопанисването на 
недвижимите имоти се упражняват, в случай че 
стопанисването и управлението им е възложено 
от министъра на правосъдието на администра­
тивния ръководител на съда, в съответствие с 
чл. 388, ал. 1 ЗСВ.
Чл. 17. (1) Специализираната администрация 
подпомага и осигурява осъществяването на 
съдебната дейност.
(2) Специализираната администрация е орга­
низирана в служби и самостоятелни длъжности, 
както следва:
1. „Регистратура за класифицирана инфор­
мация“; 
2. „Регистратура“;
3. „Съдебно деловодство“; 
4. „Съдебни секретари“;
5. „Архив“;
6. „Служба по връчване на призовки и съ­
дебни книжа“; 
7. „Служител по сигурността на информа­
цията“. 
(3) В районните съдилища има и бюра 
за съдимост. Функциите и организацията на 
дейността на бюрата за съдимост, както и 
контролът върху нея се уреждат с наредба на 
министъра на правосъдието.
(4) Със заповед на административния ръково­
дител на районния съд може да бъде създадена 
служба по връчване на призовки и съдебни 
книжа при съдебно-изпълнителната служба. 
Чл. 18. (1) Службите на специализираната 
администрация могат да се ръководят от ръ­
ководител служба.
(2) Ръководителят на служба:
1. организира работата в службата;
2. координира връзките на службата с други 
служби и административни звена на съда;
3. подпомага служителите в изпълнение на 
задълженията им;
4. организира обучението на съдебните слу­
жители от съответната служба. 
ЧАСТ ТРЕТА
ФУНКЦИИ И ОРГАНИЗАЦИЯ НА РАБОТАТА 
НА ОБЩАТА АДМИНИСТРАЦИЯ
Чл. 19. Звено „Финансова дейност и снаб­
дяване“:
1. подпомага административния ръководител 
на съда и съдебния администратор за правилното 
и законосъобразно използване на финансовите 
ресурси и опазване на паричните средства и 
стоково-материалните ценности;
2. осъществява финансово-счетоводното об­
служване на съда в съответствие със Закона за 
счетоводството и другите нормативни актове;
3. разработва проект за годишния бюджет 
на съда;
4. завежда, приключва и отчита бюджетните 
и набирателните сметки на съда;
5. извършва плащанията във връзка с раз­
ходите на съда и възнагражденията на съдиите, 
служителите и съдебните заседатели;
6. събира и отчита държавните такси; таксите 
на страните по изпълнителни дела, събирани от 
държавните съдебни изпълнители, се отнасят 
по отделна сметка;